Odense Adresse-Contoirs Efterretninger, 1829-11-30
Fra Alexandrien omtales en ny Plan, som turde blive af vigtige Følger baade for Sultanen og hele Europa, hvis den kunde realiseres. Det skal nemlig være Vicekongens Hensigt at bringe Barbareske=Staterne tilbage under Storherrens umiddelbare Herredømme og saaledes gjøre en Ende paa disse Søerøver=Reder. Den franske Konsul Drouetti. siges i denne Henseende at være afreist til Paris. - Mehemed Alivar i de sidste Dage af Septbr. ude paa et Krydstog med sin Flotille. Selv befandt han sig ombord paa den nye i Marseille byggede Fregat, som anføres af den franske Søe-Officeer Hr. Besson og overgaaer alle andre i at seile, hvorfor den og har faaet Navnet Egypteren. Atter læses en vidtløftig Artikel, fra Jsart til Belærelse for dem, som dadle Adrianopel=Freden, fordi den europælske Ligevægt derved skal være forstyrret. Uden at erklære Jdeen selv for en Uting, vises, hvilke store Forandringer, der ere foregaaede siden den vestphalske Fred. Spaniens, Portugals, Hollands, de italienske Staters, Sverrigs og Pohlens Jndflydelse var endnu meget gjeldende, hvorimod Rusland neppe blev anseet for en europæisk Magt. Men denne Ligevægt havde kun Varighed, saalænge Kræfterne og Forholdene bleve de samme, og den styrtede i forrige Aarhundrede. J Kampen med de største af Fastlandets Magter hævede Friederich II sin lille Stat til en europæisk Magt; Pohlen forsvandt af Staternes Række og Rusland blev den overveiende Nation i Norden og frygtelig i Østen. J denne Tilstand traf den franske Revolution Europa. Efter Napoleon søgde kun nogle store Magter at udfinde en Slags Ligevægt efter Statistikens Talregning, for at forhindre Eneherredømmets Gjenkomst, men uden at bestemme, hvilke Funktioner Mellem Staterne skulde overtage i Europas nye Organisme. Paa denne Maade er Europas nærværende Tilstand fremkommet, og uden at en anden Ligevægt er reist, er Talen ikke om Forening til fælleds Jnteresse, men om truende Stilling, for at lamme hverandre. Engelland fører Overherredømmet paa Søen; Rusland finder ingen Medbeiler i Norden. Hverken Sverrig, eller Danmark true dets Kyster; kun Engelland kunde blive det farligt; men det er forsaavidt blevet svagere imod Rusland, at det ingen kraftige Allierede kan finde i Sverrig og Danmark. Det er Frugten af Kjøbenhavns Brand! Rusland, som før havde tree Fiender tilsøes, behøver nu kun at ruste sig imod een: Ligesom Sverrigs og Danmarks Svækkelse kom Russerne til Gavn i Norden, leed Tyrkiet, ved Jtaliens Svækkelse, og de, som skilte de italienske Stater ved deres Betydning, have meere end de troede arbeidet, paa Tyrkiets Undergang. Preussen gjorde sig fortjent af Staterne af anden Rang ved at sikre den almindelige Fred. Frankerig saae sig svækket ved Partiernes indbyrdes Kamp Dette var Europas Stilling før den russiske Krig. Da der ingen Ligevægt existerede, kunde den heller ikke ødelægges af Rusland. Men en ny Organisation af Europa erkjende Vi for Aarhundredets første væsentlige Tarv. Tiden skrider fremad og kan ikke staae stille. Rusland har allene hævet sin Magt, fordi det handlede; men endnu et det Tid at gjenoprette Ligevægten, ikke ved Krige, men ved fredelig Bedrift. Først er det nødvendigt, at Frankerig vorder enigt med sig selv og at Regjeringen oprigtig udsoner sig med Nationen. Naar det er saaledes restaureret, vil det med Raad og Daad gjøre sig fortjent af det ulykkelige Spanien og Portugal. Østerrig burde forene sig med Rusland om at gjøre Donauen seilbar. Engelland, som ved Kjøbenhavns Brand har lært, at det intet vinder ved at tilintetgjøre en Magts Flaade af anden Rang, burde for Alvor være behjelpelig til Grækenlands Gjenfødelse, for i den græske Flaade at finde en Modvægt i Archipelagus. Østerrig og Frankerig kunde intet tabe ved Grækenlands Selvstændighed. Tyrkiet er udentvivl hjemsøgt af en ulægelig Sygdom; med det lader ingen Gjenføddelse sig vente o. s. v. Efter denne Erklæring - siges til Slutning - haabe Vi ikke længer at behøve at føre Krig imod engelske Aviser, og at selv Times vil slutte Fred med Adrianopel=Freden og vor uforgribelige Anskuelser.